**รายงานการประชุม**

**การจัดการความรู้ (KM) ด้านการบริหารงานวิจัย**

**วันพฤหัสบดีที่ ๒๒ ธันวาคม ๒๕๕๙**

**ณ มหาวิทยาลัยเทคโนโลยีราชมงคลศรีวิชัย วิทยาเขตตรัง**

------------------------------------------

**ผู้เข้าร่วมประชุม**

|  |  |
| --- | --- |
| ผศ.ดร.อภิรักษ์ สงรักษ์ | สถาบันวิจัยและพัฒนา มทร.ศรีวิชัย |
| ผศ.ประภาศรี ศรีชัย | สถาบันวิจัยและพัฒนา มทร.ศรีวิชัย |
| ผศ.ดร.วรพร ธารางกูร | สถาบันวิจัยและพัฒนา มทร.ศรีวิชัย |
| ผศ.ดร.สมรักษ์ รอดเจริญ | สถาบันวิจัยและพัฒนา มทร.ศรีวิชัย |
| นายสุวรรณ พรมเขต | สถาบันวิจัยและพัฒนา มทร.ศรีวิชัย |
| นายเชิด คงห้อย | สถาบันวิจัยและพัฒนา มทร.ศรีวิชัย |
| น.ส.บุญบรรจง สายลาด | สถาบันวิจัยและพัฒนา มทร.ศรีวิชัย |
| น.ส.เกศินี ใหมคง | สถาบันวิจัยและพัฒนา มทร.ศรีวิชัย |
| น.ส.หทัยรัตน์ หนักแน่น | สถาบันวิจัยและพัฒนา มทร.ศรีวิชัย |
| น.ส.จริญาภรณ์ เพชรสามสี | สถาบันวิจัยและพัฒนา มทร.ศรีวิชัย |
| น.ส.ประภาพร หนูคงรักษ์ | สถาบันวิจัยและพัฒนา มทร.ศรีวิชัย |
| น.ส.ธารทิพย์ สุวรรณเวลา | สถาบันวิจัยและพัฒนา มทร.ศรีวิชัย |
| ดร.อนิวรรต หาสุข | สถาบันวิจัยและพัฒนา มทร.อีสาน |
| ผศ.ดร.ไกรสิทธิ วสุเพ็ญ | สถาบันวิจัยและพัฒนา มทร.อีสาน |
| นางสาวกชพร บุญเทียมทัด | สถาบันวิจัยและพัฒนา มทร.อีสาน |
| นางสาวรัตนาภรณ์ หมีเงิน | สถาบันวิจัยและพัฒนา มทร.อีสาน |
| นางสาวพรศิริ จันทปาลี | สถาบันวิจัยและพัฒนา มทร.อีสาน |
| นางสาวอรุณรักษ์ ดีราชรัมย์ | สถาบันวิจัยและพัฒนา มทร.อีสาน |
| นางสาวสุภาภรณ์ พิมสุคะ | สถาบันวิจัยและพัฒนา มทร.อีสาน |
| นางอรุณี มณที | สถาบันวิจัยและพัฒนา มทร.อีสาน |
| นางสาวรัตนา ยี่จอหอ | สถาบันวิจัยและพัฒนา มทร.อีสาน |
| นางสาวนันทวันทน์ ดูสันเทียะ | สถาบันวิจัยและพัฒนา มทร.อีสาน |
| นางสาวอุษณีย์ หอมจะบก | สถาบันวิจัยและพัฒนา มทร.อีสาน |
| นางสาวภควรรณ วรรณวัติ | สถาบันวิจัยและพัฒนา มทร.อีสาน |
| นางสาวกิติยาวดี เกตุนอก | สถาบันวิจัยและพัฒนา มทร.อีสาน |
| นางสาววีรนุช กูบโคกกรวด | สถาบันวิจัยและพัฒนา มทร.อีสาน |
| นางสาวอรอุมา เป้าประจำเมือง | สถาบันวิจัยและพัฒนา มทร.อีสาน |
| นางสาวกุลนิษฐ์ชา รานอก | สถาบันวิจัยและพัฒนา มทร.อีสาน |
| นายธีระ ขุนสอน | สถาบันวิจัยและพัฒนา มทร.อีสาน |
| นายสุทิน พูนกิ่ง | สถาบันวิจัยและพัฒนา มทร.อีสาน |
| Mr.McWinner Yawman | สถาบันวิจัยและพัฒนา มทร.อีสาน |

**ผู้ไม่เข้าร่วมการประชุม**

|  |  |
| --- | --- |
| รศ.ดร.สุวัจน์ ธัญรส | รองอธิการบดีฝ่ายวิจัยและบริการวิชาการ มทร.ศรีวิชัย |

**เริ่มประชุมเวลา** ๐๙.๐๐ น.

ประธานกล่าวต้อนรับและเปิดประชุมดำเนินการประชุมตามวาระการประชุมดังนี้

**ระเบียบวาระที่ ๑** เรื่องแจ้งเพื่อทราบ

ไม่มี

**ระเบียบวาระที่ ๒** เรื่องรับรองรายงานการประชุม

ไม่มี

**ระเบียบวาระที่ ๓** เรื่องสืบเนื่อง

ไม่มี

**ระเบียบวาระที่ ๔** เรื่องเพื่อทราบ

ไม่มี

**ระเบียบวาระที่ ๕** เรื่องเสนอเพื่อพิจารณา

พิจารณาการแลกเปลี่ยนการดำเนินงานของแต่ละหน่วยงาน

๕.๑ ด้านการรับข้อเสนอการวิจัยจากงบประมาณ เงินรายได้ และงบประมาณแผ่นดิน

การรับข้อเสนอโครงการวิจัยประจำปี ๒๕๖๑ ตามที่ สำนักงานคณะกรรมการวิจัยแห่งชาติ (วช.) ได้กำหนดให้หน่วยงานในภาครัฐจัดทำคำเสนอของบประมาณการวิจัย ประจำปีงบประมาณ ๒๕๖๑ ใหม่ในลักษณบูรณาการวิจัยและนวัตกรรม ภายใต้กรอบงบประมาณที่สำนักงบประมาณกำหนด ซึ่งแตกต่างจากการเสนอของบประมาณทุกๆ ปีที่เคยจัดส่งเพียง ๑ เป้าหมาย คือสร้าง/สะสมองค์ความรู้ เป็น ๔ เป้าหมายดังนี้

เป้าหมายที่ ๑ ด้านเศรษฐกิจ วิจัยและนวัตกรรมในอุตสาหกรรมยุทธศาสตร์และเป้าหมายของประเทศ

เป้าหมายที่ ๒ ด้านสังคม การวิจัยและพัฒนานวัตกรรมเพื่อแก้ปัญหาหรือสร้างความเข้มแข็งด้านสังคม ชุมชน ความมั่นคง และเพิ่มคุณภาพชีวิตประชาชน

เป้าหมายที่ ๓ สะสมองค์ความรู้ วิจัยเพื่อสร้าง/สะสมองค์ความรู้ที่มีศักยภาพ เป็นฐานความรู้ในการวิจัยและพัฒนา

เป้าหมายที่ ๔ โครงสร้างพื้นฐาน สร้างระบบโครงสร้างพื้นฐาน ระบบ นวัตกรรม มาตรฐานวิจัย มาตรฐานอุตสาหกรรมและบุคลากรวิจัยและนวัตกรรมมีศักยภาพเพียงพอ

ในขณะเดียวกันหน่วยงานภาครัฐทั้ง มทร.ศรีวิชัย และ มทร.อีสาน ได้จัดส่งคำเสนองบประมาณเสร็จสิ้นเรียบร้อยแล้วโดยจะมีข้อเสนอโครงการบางส่วนที่เกินจำนวนกรอบงบประมาณอยู่

ในแนวทางแก้ปัญหาของ สวพ. มทร.ศรีวิชัย ได้มีกระบวนการพิจารณากลั่นกรองภายในก่อนส่งให้ วช. พิจารณาต่อไปนั้น ในการพิจารณาของคณะกรรมการจะมีการจัดลำดับความสำคัญจากคะแนนของกรรมการเพื่อการนำเข้าระบบ NRMS ไว้ จึงทำให้การจัดกรอบตามเป้าหมายใหม่ใช้ลำดับความสำคัญเป็นหลัก โดยกรอบวงเงินที่สำนักงบประมาณแจ้งเบื้องต้นสิ้นสุดที่ลำดับความสำคัญที่โครงการไหนก็จัดส่งเข้าระบบ NRMS ตามจำนวนเท่านั้น ในส่วนที่เหลือ ผู้บริหาร สวพ.มทร.ศรีวิชัย จะนำส่ง วช. ให้ในปีต่อไป (งบประมาณประจำปี ๒๕๖๒)

สวพ. มทร.อีสาน ส่งข้อเสนอการวิจัยกลับไปให้นักวิจัยทางระบบ และแจ้งให้นักวิจัยปรับลดงบประมาณ และปรับเป้าหมายของข้อเสนอโครงการเพื่อส่งเข้าไปในแต่ละกล่องเป้าหมายใหม่ โดยปรับงบประมาณตามที่แต่กล่องเป้าหมายกำหนดไว้

๕.๒ ด้านการกำหนดกรอบการวิจัย และการกำหนดยุทธศาสตร์การวิจัย ของการรับข้อเสนอการวิจัย

สวพ. มทร.ศรีวิชัย ยังใช้ยุทธศาสตร์การ ปี ๒๕๕๙ ในการรับข้อเสนอโครงการสำรับการรับข้อเสนอโครงการประจำปี ๒๕๖๑ เนื่องจากการจัดทำยุทธศาสตร์ใหม่ต้องรอให้ นโยบายและยุทธศาสตร์การวิจัยของชาติ ฉบับใหม่จากสำนักงานคณะกรรมการวิจัยแห่งชาติ (วช.) ออกมาก่อน

สวพ. มทร.อีสาน และ สวพ. มทร.ศรีวิชัย ได้ร่วมกันหารือเพื่อกำหนดกรอบวิจัยวิจัยเพื่อเปิดรับข้อเสนอการวิจัยประจำปี ๒๕๖๒ เนื่องจากในตอนนี้ทาง วช. ยังไม่นิ่งเรื่องของการรับข้อเสนอโครงการ และการตั้งกล่องเป้าหมายแต่ละกล่อง

๕.๓ ด้านการกำหนดกรอบงบประมาณในการเปิดรับข้อเสนอการวิจัย

สวพ. มทร.ศรีวิชัย กำหนดเพดานวงเงินไว้สำหรับนักวิจัยหน้าใหม่ ซึ่งหมายถึงนักวิจัยที่ไม่เคยได้รับจัดสรรทุนวิจัยจากงบประมาณแผ่นดิน ต้องเสนอของบประมาณไม่เกิน ๒๐๐,๐๐๐ บาท ต่อโครงการ

สวพ. มทร.อีสาน เสนอว่าตรวจสอบคุณสมบัติการติดค้างโครงการวิจัยจากในระบบ NRMS

๕.๔ ด้านการส่งเสริมให้เกิดผลผลิตอย่างเป็นรูปธรรมจากผลงานวิจัย

สวพ. มทร.ศรีวิชัย จัดทำประกาศในการรับข้อเสนอโครงการวิจัยประจำปีงบประมาณ ๒๕๖๑ โดยกำหนดวงเงินงบประมาณ ต่อ ผลผลิต ซึ่งประกอบด้วยผลงานที่เป็นชิ้นงาน และระดับการตีพิมพ์ผลงานวิจัย

สวพ. มทร.อีสาน ชี้แจงว่าได้ดำเนินการใช้ประกาศแบบนี้มานานแล้วซึ่งสามารถเพิ่มผลผลิตจากผลงานวิจัยของมหาวิทยาลัยขึ้นมาได้มาก ทำให้โครงการค้างส่งลดน้อยลง

๕.๕ ด้านการส่งเสริมการเผยแพร่ผลงานจากงานวิจัยเพื่อให้เข้าสู่ระดับนานาชาติ

สวพ. มทร.ศรีวิชัย ได้ออกประกาศมหาวิทยาลัยเทคโนโลยีราชมงคลศรีวิชัย  
เรื่อง: หลักเกณฑ์การสนับสนุนค่าตอบแทนการตีพิมพ์ผลงานวิจัยในวารสารวิชาการ เพื่อเป็นแรงจูงใจให้นักวิจัยส่งผลงานไปตีพิมพ์ในวารสารวิชาการที่อยู่ในฐานข้อมูลที่ได้มาตรฐานและมีชื่อเสียงทั้งระดับชาติและนานาชาติ

สวพ. มทร.อีสาน ชี้แจงว่าได้ดำเนินการด้านประกาศในการสร้างแรงจูงใจ และ มีบุคลากรชาวต่างชาติ คือ Mr.McWinner Yawman เพื่อให้ความช่วยเหลือนักวิจัย

ซึ่ง สวพ. มทร.ศรีวิชัย คิดว่าในงานด้านการวิจัย บุคลากรที่ความเชี่ยวชาญด้านภาษาอังกฤษ มีความจำเป็นในการประสานงาน การตรวจบทความวิจัยภาษาอังกฤษ เพราะการเข้าสู่ประชาคมอาเซียน เครือข่ายการวิจัยในต่างประเทศจะเป็นเครือข่ายที่สำคัญในการผลิตผลงาน นำเสนอ แลกเปลี่ยนผลงานวิจัย แต่ในการจ้างบุคลากรชาวต่างประเทศ สวพ. มทร.ศรีวิชัย ไม่เคยมีประสบการณ์ในเรื่องดังกล่าว และไม่เข้าใจแนวทางจะเป็นไปได้หรือไม่ ซึ่ง ผอ. สวพ. มทร.อีสาน แนะนำว่าโดยปกติ มหาวิทยาลัยฯ จะสามารถจ้างได้อยู่แล้ว แต่ค่าตอบแทนในการจ้างจะสูงกว่าบุคลากรอัตราจ้างปกติ โดยในรายของ Mr.McWinner Yawman ทาง สวพ. มทร.อีสาน ได้จ้างไว้เพื่อตรวจไวยากรณ์ภาษาอังกฤษ ผลงานวิจัยของนักวิจัยภายในมหาวิทยาลัย ซึ่งแต่ละวัน Mr.McWinner Yawman อ่านและตรวจไวยากรณ์ภาษาอังกฤษบทความวิจัยได้วันละไม่ต่ำกว่า ๑๐ เรื่อง ซึ่งคุ้มกับอัตราค่าจ้างที่ มทร.อีสาน จ่ายไปเดือนละสามหมื่นกว่าบาท

๕.๖ ด้านการผลักดันงานวิจัยของหน่วยงานไปสู่การของบประมาณจากหน่วยงานภายนอก

สวพ. มทร.ศรีวิชัย ได้กำหนดโครงการให้นักวิจัยได้พบกับแหล่งทุน เพื่อให้แหล่งทุนมาชี้แจงรายละเอียดการรับข้อเสนอโครงการ โดยบางโครงการให้นักวิจัยและแหล่งทุนได้พบกับผู้ใช้ประโยชน์จากผลงานวิจัยเพื่อมาบูรณาเป็นโจทย์วิจัยร่วมกัน

สวพ. มทร.อีสาน และ สวพ. มทร.ศรีวิชัย ร่วมหารือ ในการเข้าหาแหล่งทุนให้มากขึ้น และหานักวิจัยที่เหมาะสมและมีคุณภาพเพื่อขอรับทุนสนับสนุนการวิจัยจากแหล่งทุนภายนอก

**ระเบียบวาระที่ ๖** เรื่องอื่น ๆ (ถ้ามี)

- การหารือด้านงานบริการวิชาการ

สวพ. มทร.อีสาน ได้ขอแนวทางในการดำเนินงานด้านบริการวิชาของ มทร.ศรีวิชัย เนื่องจากงานด้านบริการต่อชุมชนของ มทร.ศรีวิชัย มีค่อนข้างมีความโดดเด่นในช่วงหลายปีที่ผ่านมา

สวพ. มทร.ศรีวิชัย ชี้แจงว่าทาง สวพ. ซึ่งดำเนินการด้านการวิจัย ได้แยกการดำเนินการกับทางฝ่ายบริการวิจัย เนื่องจากปัจจัยด้านบุคลากร และด้านการบริการวิชาการของมหาวิทยาลัยมีรองอธิการบดีฝ่ายวิจัยและบริการวิชาการดูแลอยู่

- การติดตามการดำเนินการวิจัย

สวพ. มทร.อีสาน ได้ขอทราบการติดตามการการดำเนินการวิจัย ของ มทร.ศรีวิชัย ที่ได้รับจัดสรรงบประมาณไปแล้ว

สวพ. มทร.ศรีวิชัย แจ้งว่าการติดตามโครงการวิจัยได้ดำเนินการโดยในระเบียบเรื่องการใช้เงินอุดหนุนเพื่อการวิจัย ในการติดตามแต่ละคณะจะต้องแต่งตั้งกรรมการเพื่อติดตามผลหลังจากดำเนินโครงการไปแล้ว ๖ เดือน โดยในคำสั่งจะต้องมีตัวแทนจากสถาบันวิจัยอยู่ด้วย หากกรรมการเห็นควรให้มีการดำเนินโครงการต่อ นักวิจัยจึงจะสามารถเบิกจ่ายงบประมาณในงวดที่ ๒ ได้

**เลิกประชุมเวลา** ๑๗.๓๐ น.

(นางสาวบุญบรรจง สายลาด)

นักวิชาการศึกษา

ผู้บันทึกรายงานการประชุม

(ผู้ช่วยศาสตราจารย์ประภาศรี ศรีชัย)

รองผู้อำนวยการฝ่ายบริหารงานทั่วไป

ผู้รับรองรายงานการประชุม